
Makroérdesség mérésének alternatív megoldásai

Kulcsszavak: makroérdesség;3D szkennelés;MTD;Fúrt magminta;Homokmélység
A kutatás célja:
Az útburkolataink egyik minősítő vizsgálata az útburkolati felületnek a csúszásellenállás vizsgálata. A burkolat és a jármű közötti csúszásellenállásért a burkolati paramétereket illetően két érték felel. Az egyik a mikroérdesség míg a másik a makroérdesség. Dolgozatunkban tovább foglalkozunk a makroérdességgel és annak hagyományos és nem hagyományos meghatározási módjáról.
Vizsgálati módszerek
Előző TDK munkánkban az abszolút hagyományosnak tekinthető Homoktérfogatos makroérdesség vizsgálat képezte korreláció keresésünknek az alapját, ebben a dolgozatunkban pedig a Dynatest RSP MK III. szenzor MPD-ből MTD értékre átszámolható eredményeivel kívánjuk összehasonlítani az általunk vizionált vizsgálati módszert.
Az általunk már használt és alapvetően újszerű eljárás az egy fotogrammetriával szkennelt 0,1mm pontosságú digitalizált pontfelhőből előállított szilárdtest és az abban fellelhető légrésnek a meghatározása.
Vizsgálati módszertan
Kijelölünk olyan aszfalt felületeket kis forgalmú útszakaszokon, amiknek ismertek a kopóréteg paramérterei. Ezeket a felületeket előre bejelölt pontokon digitalizáljuk és minden olyan helyen, ahol digitalizáltuk a hagyományos homokmélység mérését is elvégezzük. A digitalizációs eljárás esetében referencia testet is kihelyezünk a korrekt kalibrálás miatt. Majd ezeknek az értékeit összevetve átmeneti függvényt áll szándékunkban meghatározni különbféle típusú burkolatok esetén is.
Vizsgálataink célja
A homokmélység és az RSP szenzoros vizsgálat által meghatározott és referencia értéknek vett mérési eredmények azok, amikkel szándékunkban áll összevetni a digitalizált útburkolatot ezáltal keresni olyan korrelációt a két módszer között, ami által lehetőségünk lesz olyan esetekben is makroérdesség mérésére laboron belül vagy laboron kívül, ami eddig nem volt megoldható.



